**«Тәуелсіздік деп соғады жүрегіміз!»**

**1 - жүргізуші:** Армысыздар, құрметті ұстаздар, оқушылар және қадірменді қонақтар! Бүгінгі Тәуелсіздігіміздің 26 жылдығына арналған «Тәуелсіздік деп соғады жүрегіміз» атты мерекелік кешімізге қош келдіңіздер!

Құттықтау сөз ауыл әкімі : Маликов Өтежан Мұратұлына

Мектеп директоры Рахымжанов БолатСайлаубекұлына беріледі.

**2-жүргізуші:**
Армандарды жақындатып тым алыс,
Біздің жаққа жеткен екен жылы ағыс.
Егемендік - ел бақыты, ертеңі,
О, халайық! Құтты болсын қуаныш!

Азат өлкем күндей күлген шығыстан,
Асыл елім жан - жүректі ұғысқан.
Ата бабам аңсап өткен бақытым,
Айналайын, Қазақстан - Гүлстан!

**Муз.номер «Көк тудың желбірегені» 5- сынып**

**1 – жүргізуші**:Қазақ дейтін менің бір елім,
Жатыр алып жарты дүние әлемін.
Бұл даланы анам жаспен суарған,
Бұл далаға жылап келіп қуанған, - деп Қасым Аманжолов ағамыз жырлағандай, кең байтақ жерімізде Қазақ халқының басынан не өтпеді десеңізші. Талай қиындықты бастан кешірсе де, ешқашан мойымай, күресе білді. Азаттық таңы туатынына кәміл сеніп, үміттерін үзбеді

**Меруерт, Айғаным,Дамира**

**2-жүргізуші:**

Тәуелсіздік жолында күресіп, жанын құрбан еткен батыр бабаларымыздың, айбынды аталарымыздың, қайсар ағалармыздың рухына бас иеміз!Ешкім де, ешқашан да ұмытылмайды!

**Ән. «Елім менің аңсаған» 6- сынып оқушылары**

**1-жүргізуші:**

1986 жыл 16 желтоқсан – бұл ерлік пен өрлік, қайғы мен қасірет мидай араласқан әрі жарқын, әрі қаралыкүн еді. Бұл қасіретті күн Қайрат, Түгелбай, Сәбира, Ербол, Ләззат сынды жүздеген, мыңдаған қыршындардың қанатын қиып түскен озбырлық күні, өктемдік үні еді.

 **8- сынып оқушылары:өлең оқиды**

**Ән. «Желтоқсан желі» 7- сынып оқушылары**

**2 – жүргізуші**:Барша қазақстандықтар үшін Тәуелсіздіктің мәні де, маңызы да айрықша. Өйткені біз Тәуелсіздіктің арқасында тарихымызды түгендеп, тілімізді, дінімізді және ділімізді қайта оралттық. Мемлекетіміздің ұлттық рәміздері қабылданып, ұлттық салт-дәстүрімізді жандандырдық.

Тәуелсіздіктің  26 жылы тарихта өз ерекшеліктерімен қалды. Біз бүгін осы атаулы жылдардың бірнешеуіне қысқаша тоқталмақпыз.

**Сауле, Аяжан**

**Муз. Номер: «Қазақ елі осындай» 8- сынып оқушылары**

**1-жүргізуші:**
Сайын Сарыарқа төсінде Қазақ елінің тәуелсіздігінің нышаны іспеттес әсем қаламыз Астананың бой көтергеніне де 20 жыл толып отыр. Тарих үшін қас-қағым сәт болғанымен осынау аз ғана жылдың ішінде елордамыз дәулеті тасып, сәулеті асқан жер жаһандағы сұлу шаһарлардың біріне айналды.

**2- жүргізуші**: Міне, осы сәттен бастап, Алатаудың бөктеріндегі әсем қала Алматыда қоныстанған мемлекеттік органдар Арқа төсіне атбасын бұра бастаған еді. Ал 1998 жылдың 10 маусымында әлем картасында пайда болған жаңа астананың халықаралық тұсаукесері өтті.

**Ән. «Астана» 4- сынып оқушылары**

 **1-жүргізуші**:

Күй, сені тәтті көрем, жаным сүйіп,
Тыңдаймын тыным алмай, жанып – күйіп
Өмірдің сырын ашып жүрегіме
Музаның әміріне басымды иіп.
**Күй. «Жастар», орындайтын домбыра ансамблі және жетекшісі Айсұлу Жауарқызы. Күй «Өрлеу»**

**2-жүргізуші:**

Бақытым - Республикам Қазақстан,
Көгінде ақ көгершін, қаздар ұшқан.
Саған жетпес құшағы әлемнің де,
Қыс болса, бір шетінде жаз ауысқан.

**Алдарыңызда бишілер тобының орындауында «Көңіл-күй» биі**

**1-жүргізуші:**
Қазақпын, еңселі елмін егеменді,
Кеңейттім кең әлемге керегемді.
Мұхиттың ар жағында жатқан жұрттар
Таныды тепе - тең деп тереземді.
Қазақпын, қойнауы - құт, жері - дархан,
Әнімді бес құрлықтың бәрінде айтам.

**Ән: «Күн дидарлы Қазақстан» орындайтын ұстаздар хоры
2 - жүргізуші:**
Қасиетті Қазақстан мекенім,
Ақиқаттың алтын бесігі екенсің.
Елім, жерім, Отаным – бақ - дәулетім,
Болашағым, өнер - білім, өркенім.

**«Жасай бер,қазақ!» орындайтын 10- сынып оқушылары**

**1-жүргізуші:**

Бойымда әні бұлақ жатыр бұрқырап
Сол бұлақтан сыр ағыздым жыр құрап
Тілейтінім барша жұртқа бір ғана
Ырыс, бақыт, татулық пен ынтымақ.

**Ән: «Жаса, Қазақстан» орындайтын 9- сынып оқушылары**

**2 - жүргізуші:**
Ту тігілді халқымның бүгін бағына
Жас өрендер желбіретіп нық ұста
Ғасырларға жалғастырып елдікті
Дақ түсірме ата баба рухына

1.«Тәуелсіздік» әні қабыл алыңыздар орындайтын Каюпова Дина Дюсенқызы

2. «Туған жер» орындайтын Жұмашев Шерхан

3. Бишілер тобының орындауында «Шаттық» биі

4. «Егеменді ел –Қазақстан» орындайтын таупық Елдана

5. «Туған жер» әні орындайтындар Бегалі Толғанай, Қалымтай Ақжарқын

**1- жүргізуші:**
Үлгі бізге аталардың ерлігі
Ұлағаты өнегесі еңбегі
Тәуелсіздік туын ұстап жоғары
Бүгінгі ұрпақ болар елдің ертеңі дей келе бүгінгі тәуелсіздігіміздің 26жылдығына арналған «Тәуелсіздік деп соғады жүрегіміз» атты мерекелік іс -шарамыз өз мәресіне де келіп жетті.

**2- жүргізуші:**
Қазақ елім! Туды жастық дәуірің.
Алғандайсың жұлдызыңның жарығын.
Тәуелсіздік құтты болсын, қымбаттым,
Туған күнің құтты болсын, алыбым!

**«Атамекен» хор**Тәуелсіздігіміздің тұғыры биік, халқымыздың еңсесі жоғары, егемендігіміз баянды болсын деп тілейік, ағайын. Келесі кездескенше сау саламатта болыңыздар!